ג'ארד קושנר

ג'ארד קורי קושנר (שמו העברי: יואל חיים. באנגלית: Jared Corey Kushner; נולד ב-10 בינואר 1981) הוא איש עסקים יהודי-אמריקאי אשר שימש כיועץ בכיר לחמיו, נשיא ארצות הברית דונלד טראמפ בקדנציה הראשונה שלו כנשיא.

קושנר הוא הבעלים העיקרי של חברת הנדל"ן "קושנר נכסים" ושל העיתון "ניו יורק אובזרוור". הוא נשוי לאיוונקה טראמפ, בתו של נשיא ארצות הברית דונלד טראמפ. בבחירות לנשיאות ארצות הברית 2016 התמקד בקמפיין המדיה הדיגיטלית של חותנו.

לקושנר תפקיד מרכזי ביצירת תוכנית השלום של הנשיא טראמפ. כמו כן הנהיג והוביל את השיחות שהולידו את הסכמי אברהם בין ישראל לאיחוד האמירויות הערביות ובחריין. השתתף בשיחות המשא ומתן שהובילו לחתימת הסכם ישראל–חמאס לסיום זירת רצועת עזה במלחמת חרבות ברזל באוקטובר 2025.

קורות חיים
ממוזער|250x250 פיקסלים|ג'ארד קושנר עם אשתו איוונקה טראמפ, 2017
קושנר () הוא בנו הבכור של איש העסקים צ'ארלס קושנר, ונכד לניצולי שואה שהיגרו לארצות הברית מנבהרודק שבבלארוס בשנת 1949. הוא נולד בליווינגסטון שבניו ג'רזי, התחנך במשפחה יהודית-אורתודוקסית-מודרנית, ולמד בישיבה תיכונית "".

הוא בוגר אוניברסיטת הרווארד ואוניברסיטת ניו יורק.

 קריירה עסקית
בשנת 2004 החל אביו צ'ארלס לרצות עונש של שנתיים בכלא לאחר שהורשע בהעלמת מס, תרומות בלתי-חוקיות ושיבוש הליכי משפט. בעקבות זאת, החל קושנר הבן לנהל את החברה המשפחתית במקומו.

ב-2006 רכש ב-10 מיליון דולר את ה"ניו יורק אובזרוור".

ב-2007 הוביל רכישת בניין משרדים בשדרה החמישית 666 בניו יורק תמורת 1.8 מיליארד דולר. זו הייתה הרכישה הגדולה ביותר עד אז של בניין בארצות הברית. ב-2008 מונה באופן רשמי למנכ"ל "קושנר קומפניז".

ב-2014 הקים קושנר עם אחיו הצעיר ג'ושוע, את חברת קאדר (Cadre), פלטפורמה מקוונת להשקעה בנדל"ן, שבה השקיע ג'ורג' סורוס 250 מיליון דולר.

ב-2015 רכש מאפריקה ישראל להשקעות 50% מבניין הטיימס סקוור, ב-295 מיליון דולר.

 יועץ בכיר בממשל טראמפ 
קושנר הצטרף לקמפיין של חותנו דונלד טראמפ מיד לאחר שזה הודיע ב-16 ביוני 2015 על התמודדותו בבחירות לנשיאות ב-2016 מטעם המפלגה הרפובליקאית.

ביוני 2016 פיטר טראמפ, בהמלצתו של קושנר, את קורי לבנדובסקי, מנהל קמפיין הבחירות שלו. במקומו מונה פול מנפורט.

ב-20 בינואר 2017 מונה קושנר, לצד סטיבן מילר, כאחד משני יועציו הבכירים של הנשיא טראמפ.

ב-25 במאי 2017 דווח כי קושנר נמצא תחת בחינה במסגרת חקירת המעורבות הרוסית בבחירות לנשיאות בארצות הברית וקשרים פוטנציאליים בין קמפיין טראמפ לממשלת רוסיה.

בפברואר 2018 החל התובע המיוחד רוברט מולר, החוקר את מעורבות רוסיה בבחירות לנשיאות בארצות הברית בשנת 2016, לבחון אם לקשריו העסקיים של קושנר עם גורמים בטורקיה, במפרץ הפרסי, ברוסיה ועוד הייתה השפעה על מדיניות החוץ של הממשל.

עסקת המאה של ממשל טראמפ, והסכמי אברהם

טראמפ מינה את קושנר לנהל את המשא ומתן בתהליך השלום הישראלי-פלסטיני הוא תכנן עם אחרים את תוכנית השלום של הנשיא טראמפ שנודעה גם כ"עסקת המאה" בבית הלבן.

לקושנר, כיועצו הבכיר של הנשיא האמריקני טראמפ לענייני המזרח התיכון, היה תפקיד מכריע בשיחות להסכמי הנורמליזציה שנחתמו בין ישראל לבין איחוד האמירויות ואחר-כך גם לבין בחריין, שנודעו בשם הסכמי אברהם.

בפברואר 2021 הוכרז קושנר כמועמד לפרס נובל לשלום, יחד עם סגנו אבי ברקוביץ', על חלקם בהסכמי אברהם.

מאוחר יותר, היה אחראי גם על הסכמי הנורמליזציה בין ישראל לבין מרוקו, שגם-כן נחתמו כחלק מהסכמי אברהם.

יחסי קושנר–קטר
במהלך מעורבותו של קושנר בהסכמי אברהם הוא פיתח קשרים פיננסיים ענפים עם קטר. בשנת 2018 חילצה חברה המקושרת לממשלת קטר את חברת הנדל"ן של משפחת קושנר, אחרי שנקלעה לחובות כבדים. בשנת 2022 קיבל קושנר כרטיסי VIP לו ולמשפחתו למונדיאל 2022 בקטר.

באפריל 2023 דיווחו הניו יורק טיימס ורויטרס כי קרנות של קטר והאמירויות השקיעו מאות מיליוני דולרים בקרן השקעות פרטית של קושנר, אפיניטי פרטנרס.

ביולי 2024 נפתחה חקירה על ידי ועדת הכספים של הסנאט של ארצות הברית, בחשד שקרן ההשקעות של קושנר הוקמה מתוך אינטרסים פוליטיים ולא עסקיים, וכן כי קושנר השתמש במעמדו כדי להעניק לממשלות זרות גישה להחלטות מדיניות אמריקאיות תמורת השקעה כספית בעסקיו.

בספטמבר 2025 קושנר רכש את חברת משחקי הווידאו Electronic Arts ב-55 מיליארד דולר, בעסקת ענק שמומנה באופן חלקי על ידי קטר.

 ספרו 
 2022 "Breaking History: A White House Memoir"

 חיים אישיים 
ב-2007 החל מערכת יחסים זוגית עם איוונקה טראמפ. ביולי 2009 היא התגיירה גיור אורתודוקסי-מודרני, וב-25 באוקטובר 2009 הם נישאו. לזוג שלושה ילדים והם שומרים תורה ומצוות באופן מסויים. וכן חגגו בת מצווה כמנהג היהודי יחד עם הסבא דונלד טראמפ.

גיסתו דרך אחיו הצעיר ג'ושוע קושנר היא הדוגמנית האמריקאית הגיורת, קרלי קלוס.

ב-2019 חלה בסרטן בלוטת התריס ועבר טיפול ניתוחי.

בנובמבר 2024 תרם קושנר מיליון דולר לצדקה עבור חב"ד באיחוד האמירויות, זאת בעקבות הרצח של שליח חב"ד הרב צבי קוגן.

 קישורים חיצוניים 



 סטיבן ברטוני, איך טראמפ זכה בבית הלבן בזכות ג'ארד קושנר, פורבס, 22 בנובמבר 2016 







 Kushner's book ignores Trump chaos to provide a sweetened version of history


 הערות שוליים 

קטגוריה:אמריקאים ילידי ניו ג'רזי
קטגוריה:אנשי עסקים יהודים אמריקאים
קטגוריה:משפחת טראמפ
קטגוריה:בוגרי אוניברסיטת הרווארד
קטגוריה:נשיאות דונלד טראמפ הראשונה: אישים
קטגוריה:יועצים בכירים לנשיא ארצות הברית
ג'ארד
קטגוריה:יהודים שהופיעו ברשימת טיים 100
קטגוריה:אמריקאים שהופיעו ברשימת טיים 100
קטגוריה:הסכמי אברהם: אישים
קטגוריה:בוגרי בית הספר למשפטים באוניברסיטת ניו יורק
קטגוריה:אמריקאים שנולדו ב-1981